**Populisme: samme fænomen, samme årsager og konsekvenser?**

Populisme er nærmest et buzzword. Det bruges til at afvise politiske ideer som uansvarlige og urealistiske, og det bruges at beskrive bevægelser og partier som har vundet frem i det politiske landskap i Europa – i enkelte lande ligefrem sikret sig regeringsmagten.

Men er de populistisk strømninger i Europa udtryk for det samme fænomen og har de samme årsager? Er der ikke både politisk og organisatorisk forskel på græske Zyrisa, det tyske AFD, fem-stjernebevægelsen i Italien, Dansk Folkeparti og det polske Lov & Orden (PIS)? Nogle har endda vundet regeringsmagten. Vil de forskelle manifestere sig i forskellige konsekvenser: demokratisk og økonomisk?

Populisme er som forskningsfelt meget umodent, men antallet af publicerede artikler er eksploderet de sidste år. Litteraturen var i lang tid domineret af enkelte casestudier, hvor definitionen af populisme kun syntes at passe til lige præcis *den* case. Samtidigt er der uenigheder om afgræsningen i forhold til andre politiske bevægelser. Er højrepopulisme det samme som højreradikalisering? Kan venstrepopulisme adskilles fra eksempelvis eurokommunismen? Er der forskelle mellem Nord-og Sydeuropa, Øst- og Vesteuropa? USA og Latinamerika?

Sammenligninger og dermed en systematisk søgen efter årsager til og konsekvenserne af populisme har været vanskeligt. Men de senere år har været en række nybrud. Adgangen til at skelne mellem politisk indhold er blevet lettere med samlinger som Manifesto-projektet, software understøttet kvalitativ analyse (Eks. Nvivo) og rækken af surveys, som kan udnyttes ift. til holdninger og værdier, dækker efterhånden det europæiske kontinent. En række undersøgelser fra USA og Latinamerika er også tilgængelige.

Specialer som tager udgangspunkt i spørgsmålene om hvorvidt europæisk populisme er det samme fænomen, har de samme årsager og konsekvenser vil, specielt med anvendelsen af komparative metoder, kunne placere sig i krydsfeltet mellem demokrati og de-demokratisering, politiske partier og de sociale, økonomiske og kulturelle forskelle, som fører til populisme i dens forskellige afskygninger.

Bemærk, at hvert led emne, cases og forskelle, i spørgsmålsrækken skal afgrænses. Ellers vil opgaven være for stor – også selvom to skriver sammen. Gennem dialog i den første del af vejledningen findes vi ind til kernen.

Mulig vejleder: Lars Johannsen